A határozati javaslat elfogadásához

egyszerű többség szükséges!

**6. Előterjesztés**

**HARC Község Önkormányzata KÉPVISELŐ-TESTÜLETÉNEK**

**2023. február 15. napján 1730 órakor tartandó rendes ülésére**

**Tárgy: Döntés Harc Község Önkormányzata közösségi színterének 2023. évi szolgáltatási tervéről**

**Előterjesztő: Tóth Gábor polgármester**

**Törvényességi ellenőrzést végezte: dr. Keresztes Izabella** aljegyző

**Tisztelt Képviselő-testület!**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban törvény) 78. § (5) bekezdés értelmében az önkormányzat, amely közösségi színteret, illetve közművelődési intézményt tart fenn, jóváhagyja a közművelődési intézmény éves munkatervét.

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet (továbbiakban rendelet) 3. § (1) bekezdése értelmében a feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.

(2) Az éves szolgáltatási terv tartalmazza

a) a biztosított közművelődési alapszolgáltatások keretében tervezett közösségi programok, tevékenységek és folyamatok (a továbbiakban együtt: közösségi tevékenység) megnevezését,

b) a közösségi tevékenység céljának rövid leírását,

c) az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy alapszolgáltatásba sorolható be, d) a közösségi tevékenység rendszerességét vagy tervezett időpontját és a résztvevők tervezett számát, valamint

e) a helyi lakosság közösségi tevékenységek megtervezésében, megvalósításában és értékelésében való részvételének módjait.

A rendelet értelmében a feladatellátó feladata az, hogy az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzéteszi legkésőbb a fenntartói jóváhagyást követő 15 napon belül.

A fenti rendelkezéseknek megfelelően Harc Község Önkormányzata közművelődési referense elkészítette Harc Község Önkormányzata közösségi színterének 2023. évi szolgáltatási tervét/eseménynaptárát.

Kérem a Képviselő-testületet, az előterjesztést megtárgyalni, a kérdésben döntést hozni szíveskedjen!

***H a t á r o z a t i j a v a s l a t:***

**…/2023. (II.15.) önkormányzat határozat:**

**Harc Község Önkormányzata közösségi színterének 2023. évi szolgáltatási tervéről**

Harc Község Önkormányzata Képviselő-testülete Harc Község Önkormányzata közösségi színterének 2023. évre vonatkozó szolgáltatási tervét az 1. számú melléklet szerinti tartalommal elfogadja.

Megbízza a közművelődési referenst, hogy a szolgáltatási terv közzétételéről és végrehajtásáról gondoskodjon.

Felelős: Tóth Gáborpolgármester

Határidő: folyamatos

Határozatról értesül: Lakosság

Irattár

Harc, 2023. február 13.

P.H.

**Tóth Gábor sk.**

polgármester